Августта Равил хәзрәт Гайнетдин Т.Новгород өлкәсенә килеп китәчәк

	Россиянең Европа өлеше мөселманнары Диния нәзарәте һәм Россия мөфтиләр Шурасы рәисе шәех Равил хәзрәт Гайнетдин эшлекле визит белән Т.Новгород өлкәсенә килеп китәчәк. 	 7 августта аны Сергачта каршы алачакбыз һәм шул ук көнне ул Пашат белән Семочки арасындагы шәһитләр каберлегендә яткан дин кардәшләребезне яд итәр. Аннары Россия мөфтиен Чүмбәлидә Рәис Мөҗипов каршылар. Ул рухи лидерыбызны туган авылының ике мәчете белән дә таныштырыр, мәрхүм чүмбәлилеләрнең рухын шатландырып, аларның якты истәлегенә төзелгән һәйкәлне бергәләп хәтем-дога белән ачарлар, ә Казан артистлары олы кунагыбыз хөрмәтенә һәм җыелган халык игътибарына саф һавада зур концерт бирер. Монысын инде Рәис әфәнденең авылдашларына бүләге дип кабул итәргә кирәк.  

Шуннан соң Равил хәзрәт Мәдәнәдә кунак булыр, ә Сергачта зур итеп оештырылачак кичке аш мәҗлесендә ул Сергач, Спас, Пильна һәм К.Октябрь районнарының  татар җәмәгатьчелеге белән очрашыр.

Икенче көнне, 8 августта, шәех Равил хәзрәт Гайнетдин Спас районындагы татар авыллары белән танышып чыгар, җомга намазын Татар Моклокасы мәчетендә укыр һәм шул ук көнне Мәскәүдән килгән олы делегация Түбән Новгородка юл алыр. Шәех Равил хәзрәт анда шәһәр башлыклары, өлкә хөкүмәте вәкилләре белән очрашыр, ә кич белән аны Нижгар татарларының региональ милли-мәдәни автономиясе рәисе Надир Хафизов кабул итәр. Әлеге эшлекле очрашуда Автономия Советы әгъзалары, өлкә Диния нәзарәте һәм татар җәмәгатьчелеге вәкилләре дә катнашыр дип көтелә.  Система депозитов 888Starz . Внести депозит и снять средства со счета проекта не составит труда. Онлайн казино сотрудничает с популярными платежными системами, максимально упрощая и ускоряя данный процесс.

9 августта Россия мөфтиләр Шурасы рәисе шәех Равил хәзрәт Дзержинскта яңа мәчет ачу тантанасында олы кунак булыр, химиклар шәһәре мөселманнары белән очрашыр.

Әйтергә кирәк, өлкә Диния нәзарәте рәисе урынбасары Җәфәр хаҗи Фәйзрахманов белән Нижгар татарларының региональ милли-мәдәни автономиясенең башкарма директоры Рамил Салихҗанов шәех Равил хәзрәт Гайнетдинны югары дәрәҗәдә каршы алу, озатып йөрү турында күптән әзерлек эшләре алып баралар инде.   
	О.ХӨСӘИНОВ	
Туган як

	№   |  	


